《误马曲》
明代·黎遂球

垂杨作鞭花溅血，送郎上马出门别。望郎不归认郎马，马头为记同心结。

官街晓听金铃声，楼头远远看分明。怕为他人换将去，马是人非空复情。

亦愁人归马不见，桃花骨换梨花面。马足郎心那得凭，试问衔坭紫胡燕。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。